**Zapisnik s 4. sastanka Komisije za zavičajne zbirke**

Sastanak je održan 30. rujna 2020. godine putem Zoom aplikacije i trajao je od 11.00 do 12.00 sati.

**Dnevni red:**

1. Prijedlog i usvajanje dnevnog reda uz evidenciju prisutnih
2. Usvajanje zapisnika 3. sastanka Komisije (14. studeni 2019.)
3. Izvješće o radu Komisije u mandatnom razdoblju 2018. – 2020.
4. Rasprava o izboru predsjednice i zamjenice za mandatno razdoblje 2020. – 2022.
5. Rasprava o novim članovima Komisije
6. Plan rada za 2021. godinu
7. Razno

Ad. 1.

Predsjednica Komisije za zavičajne zbirke Renata Bošnjaković pozdravila je sljedeće nazočne članove: Jasminka Jagačić-Borić (Narodna knjižnica i čitaonica „Vlado Gotovac“ Sisak), Barbara Kalanj Butković (Narodna čitaonica i knjižnica Novi Vinodolski), Ivana Knežević Križić (Muzej Slavonije, Osijek), Karmen Krnčević (Gradska knjižnica „Juraj Šižgorić“ Šibenik), Ljiljana Krpeljević (Gradska i sveučilišna knjižnica Osijek), Dubravka Petek (Knjižnice grada Zagreba – Gradska knjižnica), Marina Vinaj (Muzej Slavonije, Osijek).

Opravdano odsutni: Dijana Klarić (Gradska knjižnica i čitaonica Požega), Tihomir Marojević (Gradska knjižnica i čitaonica Vinkovci), Margita MirčetaZakarija (Sveučilišna knjižnica u Splitu), Ljiljana Petrušić (Znanstvena knjižnica Zadar).

Predloženi dnevni red jednoglasno je usvojen.

Ad. 2.

Zapisnik 3. sastanka Komisije za zavičajne zbirke, održan 14. studenog 2019. godine, jednoslagno je usvojen.

Ad. 3.

Predsjednica jeizvijestila članove o radu Komisije u mandatnom razdoblju 2018. – 2020. U spomenutom razdoblju predsjednica je sudjelovala na sjednicama Stručnog odbora HKD-a i posredovala u komunikaciji između članova Komisije i Stručnog odbora HKD-a. Tijekom 2019. godine članovi su donijeli viziju, misiju i ciljeve Komisije. Predsjednica je izvijestila i o 3. sastanku Komisije, održanom 14. studenog 2019. godine, na kojem je prihvaćen prijedlog da Komisija ostane suorganizator okruglog stola *Zavičajni fondovi i zbirke u knjižnicama panonskog prostora* 2020. godine, kao i organizator stručnog skupa *Izgradnja, upravljanje i evaluacija zbirki* u 2021. godini. Tijekom veljače i ožujka 2020. godine istražena je povijest djelovanja Komisije i napisan je prilog za potrebe pripreme publikacije prigodom 80. obljetnice HKD-a.

Izvješće o radu Komisije u mandatnom razdoblju 2018. – 2020. jednoglasno je prihvaćeno.

Ad. 4.

Predsjednica Renata Bošnjaković izvijestila je o elektroničkom izboru nove predsjednice i zamjenice za mandatno razdoblje 2020. – 2022. Renati Bošnjaković produžen je mandat predsjednice, a Ivana Knežević Križić izabrana je za zamjenicu. Predsjednica je zahvalila na izboru i ukazanom povjerenju. Bivša zamjenica Ljiljana Krpeljević zahvalila je Renati Bošnjaković na doprinosu Komisiji.

Ad. 5.

Predsjednica je izvijestila o odluci Stručnog odbora HKD-a da se odabir novih članova za upražnjena mjesta u komisijama obavlja se na nivou samih komisija, budući da dosta sekcija nije aktivno. Za nove članove Komisije za zavičajne zbirke prijavile su se tri osobe, a samo je jedno upražnjeno mjesto. S obzirom da je kolegica Marina Vinaj dugo godina pridruženi član, ona postaje redovni član. Kolegice Ljiljana Krpeljević i Dubravka Petek odlučile su postati pridružene članice, u korist novih članova Komisije. Glasanje za nove članove odvilo se elektroničkim putem 28. i 29. rujna 2020. godine. Jednoglasno je odlučeno da ćeu Komisiju ući dvije osobe koje su dobile najviše glasova. Tako su Marijana Špoljarić Kizivat (Gradska i sveučilišna knjižnica Osijek) (7 glasova) i Marija Bartolić (Gradska knjižnica Ante Kovačića, Zaprešić) (3 glasa) postale redovne članice, a Ivan Stipić (Osnovna škola Blaž Tadijanović) pridruženi član. Stručni odbor HKD-a bit će obaviješten o novim i pridruženim članovima do 45. skupštine HKD-a.

Ad. 6.

Predsjednica je izvijestila o planu rada Komisije za 2021. godinu. Planirana je elektornička komunikacija te virtualni, a u skladu s mogućnostima, i fizički sastanci. Organizacija 4. okruglog stola *Zavičajni fondovi i zbirke u knjižnicama panonskog prostora*, planirana za 2020. godinu, prebačena je za 2021. godinu zbog Covida-19. S obzirom da je i stručni skup *Izgradnja, upravljanje i evaluacija zbirki*, koji je 2020. godine trebala organizirati Komsija za nabavu knjižnične građe i međuknjižničnu građu, odgođen te prebačen za 2021. godinu, održavanje spomenutog skupa 2022. godine Komisija za zavičajne zbirke dogovorit će s dosadašnjim organizatorima.

Ad. 7.

Članovi Komisije razmijenili su iskustva u matičnim ustanovama.

Zapisnik sastavila:

Ivana Knežević Križić